Muutettu ehdotus neuvoston asetukseksi (EY) eurokolikoiden nimellisarvoista ja teknisestä määrittelystä /* KOM/97/0615 lopull. - SYN 97/0154 */



Virallinen lehti nro C 386 , 20/12/1997 s. 0012



Muutettu ehdotus neuvoston asetukseksi (EY) eurokolikoiden nimellisarvoista ja teknisestä määrittelystä (1) (97/C 386/07) (ETA:n kannalta merkityksellinen teksti) KOM(97) 615 lopull. - 97/0154(SYN) (Komission esittämä 14 päivänä marraskuuta 1997 EY:n perustamissopimuksen 189 a artiklan 2 kohdan nojalla) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 105 a artiklan 2 kohdan, ottaa huomioon komission ehdotuksen, ottaa huomioon Euroopan keskuspankin lausunnon, toimii yhdessä Euroopan parlamentin kanssa, sekä katsoo, että 1) Eurooppa-neuvosto hyväksyi Madridissa 15 ja 16 päivänä joulukuuta 1995 suunnitelman siirtymisestä yhteiseen rahaan, jonka mukaan eurokolikot otetaan käyttöön viimeistään 1 päivänä tammikuuta 2002, 2) perustamissopimuksen 105 a artiklan 2 kohdassa sanotaan: "Jäsenvaltiot voivat laskea liikkeeseen metallirahoja saatuaan EKP:n hyväksymisen liikkeeseen laskemisen määrälle. Neuvosto voi 189 c artiklassa määrättyä menettelyä noudattaen ja EKP:tä kuultuaan toteuttaa toimenpiteitä kaikkien liikkeeseen tarkoitettujen metallirahojen yksikköarvojen ja teknisten eritelmien yhdenmukaistamiseksi siinä laajuudessa kuin se on tarpeen niiden moitteettoman liikkeen turvaamiseksi yhteisössä", 3) Euroopan rahapoliittinen instituutti on ilmoittanut, että euroseteleiden nimellisarvot ovat 5 euron ja 500 euron välillä; seteleiden ja kolikoiden nimellisarvojen täytyy olla sellaisia, että euroissa ja senteissä ilmaistut määrät on helppo maksaa käteisellä, 4) Euroopan yhteisön rahapajajohtajat oli valtuutettu tutkimaan ja laatimaan selvitys Euroopan yhteisestä kolikkojärjestelmästä; rahapajojen johtajat luovuttivat selvityksen marraskuussa 1996 ja tarkistetun selvityksen helmikuussa 1997, jossa oli uusien eurokolikoiden nimellisarvot ja tekninen määrittely (halkaisija, paksuus, paino, väri, koostumus ja syrjä), 5) Euroopan yhteisen kolikkojärjestelmän tulee saavuttaa yleisön luottamus ja sisältää teknologisia innovaatioita, joiden ansiosta siitä tulee varma, luotettava ja tehokas järjestelmä. 6) suuren yleisön hyväksynnän saaminen uudelle järjestelmälle on eräs EY:n kolikkojärjestelmän päätavoite; yleinen luottamus riippuu eurokolikoiden fyysisistä ominaisuuksista, minkä vuoksi kolikoiden on oltava mahdollisimman käyttäjäystävällisiä, 7) kuluttajajärjestöiltä, Euroopan Sokeain Unionilta ja myyntiautomaattialan edustajilta on pyydetty lausuntoja, jotta voitaisiin ottaa huomioon tärkeiden kolikoiden käyttäjäryhmien erityisvaatimukset; jotta siirtyminen euroon sujuisi häiriöittä ja käyttäjien olisi helpompi hyväksyä uusi kolikkojärjestelmä, kolikoiden täytyy olla helposti tunnistettavia visuaalisten ja koskettaessa tuntuvien piirteiden avulla, 8) uusien eurokolikoiden erotettavuus paranee ja niihin tottuminen helpottuu, kun kolikoiden halkaisijan ja nimellisarvon välillä on selkeä yhteys, 9) väärennysmahdollisuuksien vähentämiseksi 1 ja 2 euron kolikoissa on oltava erityisiä aitoustekijöitä niiden suuren arvon vuoksi; kolmikerrosmetallitekniikka ja kahden eri värin yhdistelmä samassa kolikossa katsotaan tehokkaimmiksi nykyisin käytettävissä olevista aitoustekijöistä, 10) kolikoilla on kansallinen puoli sekä yhteinen eurooppalainen puoli, mikä sopivalla tavalla ilmentää Euroopan unionin jäsenvaltioiden välisen rahaliiton luonnetta sekä saattaa tuntuvasti parantaa kolikoiden hyväksyttävyyttä Euroopan kansalaisten keskuudessa, 11) vuonna 1994 neuvosto ja Euroopan parlamentti antoivat direktiivin (94/27/EY), joka rajoittaa nikkelin käyttöä tietyissä tuotteissa, koska nikkeli voi aiheuttaa allergiaa joissakin tapauksissa; direktiivi ei koske kolikoita; eräät jäsenvaltiot käyttävät jo nyt Nordic Gold -nimistä nikkelitöntä metalliseosta nykyisessä kolikkojärjestelmässään yleisistä terveydellisistä syistä; näyttää toivottavalta, että kolikoiden nikkelipitoisuutta vähennetään uuteen järjestelmään siirryttäessä, ON ANTANUT TÄMÄN ASETUKSEN: 1 artikla Ensimmäisessä eurokolikkosarjassa on kahdeksan eri nimellisarvoista kolikkoa 1 sentistä 2 euroon, joiden tekninen määrittely on seuraava: >TAULUKON PAIKKA> 2 artikla Tämä asetus tulee voimaan 1 päivänä tammikuuta 1999. (1) EYVL C 208, 9.7.1997, s. 5.